jkorsvik/nowiki_second_scrape_merged huggingface dataset:
Belles lettres

Belles lettres, eventuelt Belles-lettres, (fransk, «vakre bokstaver» eller «vakker litteratur») er et fransk begrep som kom i bruk fra 1600-tallet. Det benyttes for en egen kategori eller type litteratur, men grensene for hva denne består i varierer.
I England, Frankrike og Tyskland på 1720-tallet etablerte den akademiske kritikken av litteraturen en tanke som fokuserte på kunsten i litteraturen. En galant stil, en «gyllen penn» ble dikterisk mål for «den vakre litteraturen». På midten av 1800-tallet hellet dette over til å bli synonymt med den opphøyde «poetisk nasjonallitteratur».
Belles lettres omfatter derfor alle litterære verker, men særlig fiksjon (romaner og noveller), poesi, drama eller essay, som blir vurdert for deres estetiske kvaliteter og originalitet i stil og tone (vanligvis med henhold til det litterære språket, men stundom også til den visuelle typografi som benyttes). Den nærmeste norske oversettelsen av begrepet er skjønnlitteratur, men dette begrepet er mer generelt og definerer seg mer som en motsetning til såkalt lavere og upretensiøs litteratur som selges hovedsakelig i kiosker og lignende.
Nuttall Encyclopedia beskriver belles lettres som «området for litteraturen som innebærer litterær kultur og tilhører området kunst, enten emnet kan være eller er i spesiell form; det omfatter poesi, drama, fiksjon og litteraturkritikk», mens Encyclopædia Britannicas ellevte utgave beskrev det som «mer kunstneriske og fantasirike former for litteratur, som poesi eller romanser, i motsetningen til mer gående og nøyaktige studier».
I moderne bruk blir belles lettres benyttet i en langt smalere mening: å identifisere litterære verker som ikke nødvendigvis lar seg plassere i andre betydelige kategorier som fiksjon, poesi eller drama. Således vil det inkludere essay, taler og brev, satiriske og humoristiske skrifter, og andre blandete verker. Oxford English Dictionary sier at «det blir nå generelt anvendt (om enn brukt i det hele tatt) på den lettere delen av litteraturen». Begrepet har hatt liten gyldighet og anvendelse i norsk litteraturkritikk, og i England synes det i dag først og fremst å bli anvendt blant biblioteker som må ha ulike kategorier for essay, brev, humor og videre, men i biblioteker av beskjeden størrelse blir disse ofte grupperte sammen under fellesbetegnelse «belles lettres».


== Se også ==
Académie des Inscriptions et Belles-Lettres


== Eksterne lenker ==
«Belles Lettres: The Art of Typography»
Marensro

Marensro er en bydel i Skien som ligger rett øst for Lundedalen. Nord for Marensro ligger Huken, i øst ligger Lie og i sør ligger Lundetoppen. I bydelen ligger Johannes kirkegård, hvor blant annet Hjalmar Johansen er begravet. Det ligger også et gammelt skolebygg (Marensro skole) og et bo- og behandlingssenter i bydelen. På slutten av 1800-tallet lå det et «epidemilasarett» i bydelen.


== Referanser ==
Henri Desgrange

Henri Desgrange (født 31. januar 1865 i Paris, død 16. august 1940 i Beauvallon) var en fransk syklist og sportsjournalist. Han satte 12 verdensrekorder på bane, inkludert timesrekorden på 35,325 kilometer 11. mai 1893. Han var den første organisator av Tour de France.


== Referanser ==


== Eksterne lenker ==
(en) Henri Desgrange – Cycling Archives
Huken

Huken er en bydel i Skien. Nord for Huken ligger Mæla, i øst ligger Banejordet, i vest ligger Lundedalen og i sør ligger Marensro. På slutten av 1800-tallet ble området kalt «Fantebyen».


== Referanser ==
Brioche

Brioche er et lite frokostbrød eller en bolle bakt på hvete med smør, egg og sukker.
Brioche kan nytes som frokost, andre frokost, brunch, lunch, middag og kvelds eller utenom måltidene.
Cougnou er en spesiell type brioche som tradisjonelt bakes omkring jul med en form som skal ligne på Jesusbarnet svøpt i lendeklær.
Jenny Alnæs

Jenny Alnæs (født 18. mars 1962) er en norsk kunstner. Hun arbeider med fotocollager med lys, lysinstallasjoner, skulpturer og malerier.
Hun har sin utdannelse fra Statens håndverks- og kunstindustriskole, Vestlandets Kunstakademi samt spanske Real Akademia Catelade Bellas Artes De San Jordi.
Alnæs har medvirket på flere gruppeutstillinger, blant annet i Vestfossen Kunstlaboratorium samt Oslo Kunstforening. Hun har holdt separatutstillinger i blant annet Galleri III samt Haugar Vestfold Kunstmuseum.
Hennes verker er kjøpt inn av Göteborg Konstråd, Norsk kulturråd samt Fredrikstad kommune.


== Eksterne lenker ==
CV – Kryss Punkt
https://www.jennyalnes.no
Nikolaj Trusov

Nikolaj Vasiljevitsj Trusov (født 2. juli 1985) er en russisk profesjonell sykkelrytter, som sykler for Tinkoff-Saxo.
Nikolaj Trusov ble i 2003 først junior-europamester i lagforfølgelse, og senere verdensmester i Madison og i lagforfølgelse for juniorer. Disse seirene vant han blant andre sammen med Mikhail Ignatjev. I 2004 syklet han for Lokomotiv. I sitt andre år vant han det spanske endagsrittet Clásica Memorial Txuma. I 2006 syklet Trusov for det russiske kontinentallaget Tinkoff, og vant en etappe både i Cinturón a Mallorca og i Volta a Lleida, samt fem av seks etappe i Five rings of Moscow. Året etter vant han andre etappe i Tour of Britain. I 2009 var han med da Tinkoff-laget ble til Katjusja, og tok en etappeseier i Catalonia rundt.


== Meritter ==
2003junior-verdensmester lagforfølgelse(bane)
junior-verdensmester Madison (bane)2005Clásica Memorial Txuma2006femte etappe av Tour de Lleida
første etappe av Cinturón a Mallorca (tempo)2007andre etappe i Tour of Britain2009fjerde etappe i Catalonia rundt


== Referanser ==


== Eksterne lenker ==
(en) Nikolaj Trusov – Olympedia 
(en) Nikolaj Trusov – Sports-Reference (OL-resultater – arkivert) 
(en) Nikolaj Trusov – ProCyclingStats 
(en) Nikolaj Trusov – Cycling Archives 
(en) Nikolaj Trusov – Cycling Quotient 
(en) Nikolaj Trusov – CycleBase 
(en) Nikolaj Trusov – TheSports.org
Kvartsitt

Kvartsitt er en hard metamorf bergart som opprinnelig har vært sandstein.  Sandstein konverteres til kvartsitt gjennom påvirkning av temperatur og trykk, vanligvis relatert til tektonisk kompresjon i forbindelse med fjellkjedefolding. Bergarten forvitrer langsomt i naturen. 
Ren kvartsitt er vanligvis hvit til grå, men kvartsitter kan ofte opptre i ulike sjatteringer av rosa og rødt på grunn av varierende innhold av jernoksid (Fe2O3). Andre farger (gul og oransje) kan opptre på grunn av forurensninger fra andre mineraler.
Densitet: 2,56 g/cm³ ( ca. samme som granitt)
Porøsitet: ca. 1% (som de fleste norske bergarter
Varmeutvidelseslengde: 12,1*10-6 mm.
Fuktutvidelse: 11*10-5 mm.
Varmeledningsevne: 4,05 kcal/m time grader celsius.


== Se også ==
Liste over bergarter
Kvartsittskifer


== Referanser ==
Marco Bandiera

Marco Bandiera (født 12. juni 1984 i Castelfranco Veneto) er en italiensk profesjonell landeveissyklist, som sykler for det profesjonelle sykkellaget Androni Giocattoli.
Bandiera begynte sin karriere i 2005 hos sykkellaget Zalf Désirée Fior. I sitt andre år det vant han de to endagsrittene Trofeo Zssdi og Gran Premio Capodarco. Deretter syklet Bandiera for det italienske ProTour-laget Lampre-Fondital som stagiaire og fikk som følge av gode resultater en proffkontrakt for sesongen 2008.


== Meritter ==
2006Trofeo Zssdi
Gran Premio Capodarco2007Første og tredje etappe av Giro del Veneto
Første etappe av Giro della Valle d'Aosta Mont Blanc


== Referanser ==


== Eksterne lenker ==
(en) Marco Bandiera – kategori av bilder, video eller lyd på Commons 
(en) Marco Bandiera – ProCyclingStats 
(en) Marco Bandiera – Cycling Archives 
(en) Marco Bandiera – Cycling Quotient 
(en) Marco Bandiera – CycleBase
Fagerlidal

Fagerlidal er en grend i Målselv kommune. Stedet innehar fylkesrekorden for høyeste offisielt registrerte temperatur i Troms fylke. 20. juni 1939 ble det målt 31,7 ºC.
Mauro Santambrogio

Mauro Santambrogio (født 7. oktober 1984 i Erba) er en italiensk profesjonell syklist, som sykler for det profesjonelle sykkellaget Vini Fantini Selle Italia.


== Karriere ==
Mauro Santambrogio begynte sin proffkarriere i 2004 hos det italienske sykkellaget Team L.P.R.-Piacenza. Året etter vant det sveitsiske endagsrittet Giro del Lago Maggiore. I 2006 skiftet Santambrogio til det italienske ProTour-laget Lampre.
Etter å ha utgått i Giro d'Italia 2008 etter 10. etappe, fullførte han i samme år med Vuelta a España sitt første treukersritt. Han oppnådde riktignok kun en samlet 121.-plass, men fikk en viss oppmerksomhet gjennom en 6.-plass i massespurten på avslutningsetappen.


== Meritter ==


== Referanser ==


== Eksterne lenker ==
(en) Mauro Santambrogio – ProCyclingStats 
(en) Mauro Santambrogio – Cycling Archives 
(en) Mauro Santambrogio – Cycling Quotient 
(en) Mauro Santambrogio – CycleBase 
(en) Mauro Santambrogio – TheSports.org
Liste over færøyske lagtingsmedlemmer 1984–1988

Det var 32 medlemmer av Lagtinget på Færøyene mellom lagtingsvalgene 1984 og 1988.


== Faste medlemmer ==


== Kilder ==
«Løgtingið 150 – Hátíðarrit», bind 2 (2002). (PDF Arkivert 27. september 2006 hos Wayback Machine.)
Liste over færøyske lagtingsmedlemmer 1988–1990

Det var 32 medlemmer av Lagtinget på Færøyene mellom lagtingsvalgene 1988 og 1990.


== Medlemmer ==


== Kilder ==
«Løgtingið 150 – Hátíðarrit», bind 2 (2002). (PDF Arkivert 27. september 2006 hos Wayback Machine.)
Zhao Erfeng

Zhao Erfeng (kinesisk: 赵尔丰; pinyin: Zhào Ěrfēng, Wade-Giles: Chao Erh-feng; født 1845 i Liaoyang i provinsen Liaoning i Kina, henrettet 22. desember 1911 i Sichuan), zi: 季和, var en mandarin under Qing og bannermann tilhørende det blå banner. Xan opprettet som general og anfører av keiserlige tropper i 1906 et voldsherredømme over Øst-Tibet, og det dannet fundament og utgangspunkt for militærokkupasjonen over hele Tibet som fulgte i 1910. Zhao Erfeng var yngre bror av Zhao Erxun.


== Liv og virke ==
Kort etter at datidens Dalai Lama flyktet inn i mongolsk eksil i 1904 rett etter det britiske tibetfelttog og den russisk-japanske krig, fikk Keiserriket Kina noe spillerom som muliggjorde at det kunne befeste sin makt i geografiske randområder. 
I 1905 forsøkte en amban å gripe inn i de lamaistiske klostrenes autonomi i Øst-Tibet. Fra klosteret Bathang ble de fleste munkene drevet bort, og det ble forbudt å ta inn nye munker. Dette førte til blodige uroligheter. Dermed kom general Zhao Erfeng på banen. I 1906 sendte han sine tropper inn i en rekke klostre; de ble plyndret og noen steder ble munkene slaktet ned. På denne måten ble han meget forhatt i hele Tibet.
Zhao Erfeng ville også spille religionene ut mot hverandre; han hav generøst et landstykke til franske katolske misjonærer - land som han hadde berøvet buddhistklosteret. Dette førte til et angrep fra munkenes side, med noen katolske prester som dødsofre.
Som svar på dette ble et korps fra Sichuan sendt til området. Hæren og ødela klosteret var helt under kommando av Zhao Erfeng Batang tok tilbake. Zhao Erfeng fikk i oppdrag å gjenopprette posisjonen til Kina i Kham og konsolidere dem.
En tidligere tibetansk khampasoldat ved navn Aten har senere redegjort fot hvordan tibetanere minnes Zhao, som «Slakter Feng», med begrunnelsen både ødeleggelsen  av klosteret Bathang, ordren om å fôre soldatenes sko med klosterets hellige tekster, og massemord på tibetanere.I 1907 okkuperte han militært hele det sørlige Kham, og rekvirerte størsteparten av innhøstingen og kornforrådene fra befolkningen, uten å gi noen vederlag. I 1908 forsterket han sine styrker og sendte dem inn mot det sentrale Tibet. En protest fra den tibetanske regjering mot denne militære innmarsjen førte ikke frem; ambanen nektet rett og slett å videreformidle den til den kinesiske regjering. Tvert imot ble invasjonsstyrkene ytterligere styrket, og en annen general, mandsjuen Zhongyin, anførte dem mot Lhasa. 
Zhao Erfeng var blant de første ofre for Xinhairevolusjonen i oktober 1911. Han ble dømt til døden av opprørerne og henrettet ved titusen kutt og så halshogd i desember.


== Referanser ==


== Litteratur ==
Samuel Adrian M. Adshead: Province and politics in late imperial China. Viceregal government in Szechwan, 1898-1911. Scandinavian Institute of Asian Studies monograph series. no. 50. Curzon Press, London 1984.
Karl-Heinz Golzio, Pietro Bandini: Die vierzehn Wiedergeburten des Dalai Lama. O. W. Barth, Bern/München/Wien 1997, ISBN 3-502-61002-9.
Filippo Galli

Filippo Galli (født 19. mai 1963 i Monza, Italia) er en tidligere italiensk fotballspiller for blant annet A.C. Milan. Han er for tiden en del av trenerteamet til AC Milans førstelag. Galli arbeidet som teknisk assistent for Carlo Ancelotti frem til 1. juni 2009 da Ancelotti overtok managerjobben i Chelsea FC. Ancelotti har uttrykt et ønske om å ha Galli med som assistent også her. AC Milan har imidlertid ønsket å beholde Galli som assistent-trener og Galli fortsetter inntil videre som assistent under den nye manageren Leonardo Araújo.


== Karriere ==
Galli spilte for AC Milan i perioden 1983 til november 1996, før han ble solgt til Reggiana, et annet Serie A-lag. Etter to sesonger hos Reggiana, gikk han over til Brescia. I en alder av 38-år spilte han en sesong hos Watford mens Gianluca Vialli var manager. Han avsluttet spillerkarrieren i 2004, etter to sesonger hos Serie C-klubben Pro Sesto.


== Referanser ==


== Eksterne lenker ==
(en) Filippo Galli – Olympedia 
(en) Filippo Galli – Sports-Reference (OL-resultater – arkivert) 
(en) Filippo Galli – FIFA 
(en) Filippo Galli – UEFA 
(en) Filippo Galli – Transfermarkt 
(en) Filippo Galli – Transfermarkt (manager) 
(en) Filippo Galli – WorldFootball.net 
(en) Filippo Galli – Soccerbase.com 
(en) Filippo Galli – Soccerway 
(en) Filippo Galli – FBref 
FIGC
Player career at FootballPlus
Athene Moss

For den nåværende klubben, se Rapid Athene.Fotballklubben Athene Moss (27. desember 1996 – 11. februar 2011) var en fotballklubb fra Moss i Østfold.


== Historikk ==
Klubben drev med jente- og kvinnefotball og hadde sitt utspring i Sportsklubben Sprint-Jeløys A-lag for kvinner. Klubben har vært 5 sesonger i Toppserien, med 8.-plass i 1997, 3.-plass i 1998, 7.-plass i 1999, 5.-plass i 2000 og 10.-plass i 2001, som gav nedrykk. Klubben kom til cupfinalen i 1999. Etter nedrykket fra Toppserien ble seniorlaget raskt oppløst, men klubben hadde fortsatt lag i aldersbestemte serier.
I 2010 startet klubben et samarbeidsprosjekt med Sportsklubben Rapid (som de også hadde hatt et samarbeid med i en tidligere periode). Ett år senere, 11. februar 2011, ble sammenslåingen fullført og den nye klubben fikk navnet Rapid Athene.


== Kjente spillere ==
Disse spillerne har spilt A-landskamper for Norge som Athene-spillere:

Agnete Carlsen (1997)
Heidi Støre (1997)
Bente Nordby (1997–2000)
Linda Ørmen (1998–1999)
Marianne Pettersen (2000)
Lise Klaveness (2002)Andre kjente spillere:

Birthe Hegstad
Camilla Huse
Elin Krokan
Christine Colombo Nilsen
Ingvild Stensland
Lene Storløkken


== Referanser ==
Verdal Idrettslag

Verdal Idrettslag (stiftet 12. februar 1916) fra Verdal i Trøndelag er en idrettsklubb som satser på håndball, fotball, friidrett og skøyter. Fotballaget holder til på Ørmelen sentralidrettsanlegg (Verdal stadion), og håndballaget holder til i Verdalshallen. Verdal IL har beskjeden plassering i fotball for menn, men kvinnelaget spilte i den øverste divisjonen i 1997-sesongen. Kvinnelaget ble imidlertid sist med 3 poeng.
Idretten fotball er den største i klubben. Trener for herrelaget i fotball er Nils Petter Austad (hovedtrener). For kvinnelaget er det Ole Einar Marken (hovedtrener) som er trener. Både herre- og kvinnelaget i fotball spiller i 3. divisjon (nivå fire) i Norge.


== Verdal FK ==
Det var lenge snakk om et samarbeid mellom Verdal IL, Vinne IL og Leksdal IL kalt Verdal FK. Dette samarbeidet kom aldri i gang, delvis på grunn av intern krangel. Samarbeidet ble imidlertid gjennomført på kvinnesiden, og i 2003 ble laget Verdal/Vinne/Leksdal samlet. Den 12. desember 2004 ble laget omdøpt til Verdal Fotballklubb, og debuterte under det nye navnet i 2. divisjon, blant annet med senere U23-landslagskeeper og Trondheims-Ørn-spiller Runa Barli.


=== Tabellen ===


== Hurtigløp på skøyter ==
Laget var arrangør av Junior-NM allround 1975 for herrer, Ungdomslandskamp mellom Norge, Sverige, Finland og Russland i 1973 og 1977, Sprint-NM på skøyter 1980 og 1984, samt Allround-NM på skøyter 1990. Verdal var tildelt Norgesmesterskapet for damer i 1956 også, men med en påmeldt løper så ble det avlyst.


=== Skøyteløpere med medalje i NM ===
Hanne Eriksson


== Referanser ==


== Litteratur ==
Brustad, Arne, red. (1953). Aktive fotballspillere. B. 2. Oslo: Idrettsforlaget.  [Digitalisert utgave på Bokhylla.no av Nasjonalbiblioteket / Tilgang for norske IP-adresser]
Norske skiløpere: skihistorisk oppslagsverk i 5 bind : Møre og Romsdal, Trøndelag. Oslo: Skiforlaget - Erling Ranheim. 1958.  [Digitalisert utgave på Bokhylla.no av Nasjonalbiblioteket / Tilgang for norske IP-adresser]


== Eksterne lenker ==
Offisielt nettsted 
Verdal Fotball
Hans Tavsens park

Hans Tavsens park er en park i Nørrebro i København. Den ligger mellom Hans Tavsens Gade i sydvest og Assistens Kirkegård i nordøst, med Jagtvej i nordvest. Parken har et areal på 2,9 hektar, og har en avlang form.
Hans Tavsens park ble anlagt i 1907–08 og fredet i 1966. I perioden 1995 til 1997 gjennomgikk parken en omfattende renovering. Hans Tavsens park var Københavns første egentlige brukspark og er fortsatt i flittig bruk blant bydelens innbyggere. I parken finnes skulpturer, ballbaner, griller satt opp av kommunen, minigolf og klatrevegger.


== Kilder ==
Omtale på nettsidene til København kommune
Kjeld Rasmussen (politiker)

Kjeld Rasmussen (født 27. desember 1926, død 19. mai 2018) var en dansk politiker (S). Han var borgermester i Brøndby kommune fra 1966 til 2005, og ble på grunn av sin lange borgermesterperiode på mange måter et synonym til kommunen.Store deler av Rasmussens perioder gikk med til å bygge ut det offentlige servicetilbudet i kommunen. Dette var på grunn av den enorme veksten i kommunen; da Rasmussen flyttet til Brøndby og gikk inn i politikken tidlig på 1950-tallet hadde kommunen bare noen få tusen innbyggere, men etter utbyggingen de neste par tiårene ble innbyggertallet mangedoblet til over 35 000.
Rasmussen hadde også en rekke andre verv, blant annet leder for Brøndby IF og styremedlem i Kommunernes Landsforening.


== Referanser ==


== Eksterne lenker ==
«Borgmester gennem næsten 40 år» på brondbylokalarkiv.dk
«Borgmester Kjeld Rasmussen stopper» på Brøndby kommunes nettsider
Raunchy

Raunchy er et dansk heavy metal-band. Bandet ble opprettet i 1994.


== Diskografi ==
2001 – Velvet Noise
2004 – Confusion Bay
2006 – Death Pop Romance
2007 – Velvet Noise Extended
2008 – Wasteland Discotheque
2010 – A Discord Electric


== Medlemmer ==
Morten Toft Hansen – Trommeslager (1994 -)
Kasper Thomsen – Vokalist (2004 -)
Lars Christensen – Gitar (1994 -)
Jesper Andreas Tilsted – Gitar (1994 -)
Jesper Kvist – Bass gitar (1994 -)
Jeppe Christensen – Keyboard (2001 -)


=== Tidligere medlemmer ===
Lars Vognstrup – Vokalist (1994 – 2004)


== Eksterne lenker ==
(en) Raunchy – kategori av bilder, video eller lyd på Commons 
(en) Raunchy på Discogs 
(en) Raunchy på MusicBrainz 
(en) Raunchy på Encyclopaedia Metallum 
(en) Raunchy på Songkick 
(en) Raunchy på Last.fm 
(en) Raunchy på AllMusic 
(en) Raunchy på Twitter 
(en) Raunchy på Myspace 
(en) Raunchy på MySpace
(en) Raunchy på YouTube
Inspisient

En inspisient (av latin in + spicere «etterse») er et bindeledd mellom regissør og produsent i teateroppsetninger. Inspisienter koordinerer scenografi, kostymer, rekvisitter og spesialeffekter i teateret.
I 1974 ble Norsk Teaterinspisientforening tatt opp som egen landsomfattende avdeling i Norsk musikerforbund, nå Musikernes fellesorganisasjon.


== Norge ==
I Norge idag finner man ingen dedikert utdanning til inspisient, men Høyskolen Kristiania sin bachelor i «Prosjektledelse, kunst og kreativ næring» er relevant, men skal man ha en fullstendig inspisientutdannelse må man reise på skoler i utlandet. Noen av de beste skolene er i England, skoler som LIPA Liverpool Institute for Performing Arts, Rada Royal Academy of Dramatic Art og Lamda London Academy of Music and Dramatic Art. I tillegg finnes Den Danske Scenekunstskole i København eller Stockholms dramatiska högskola  i Stockholm.


== Type inspisienter ==
Inspisienter har ulike arbeidsområder fra teater til teater, men det betydelige skillet markerer seg godt mellom en turneinspisient og en inspisient på et stasjonert teater.
Riksteatret bruker og er med på deres turneer over hele Norges land og har ansvar for at alt går riktig for seg under teaterforestillingen, men på turne har turneinspisienten også ansvar for markedsføring, kontakt med lokale spillesteder og lignende.
Det finnes også «Frilansinpisienter» de leies inn av stasjonere eller omreisende teater og er ikke fast ansatt i teateret. De leies inn til den enkelte produksjonen.


== Eksterne lenker ==
Yrkesbeskrivelse av inspisient, Utdanning.no
Artikkel om inspisient, Norsk teaterleksikon
Norsk Teaterinspisientforening
Inspisient, Spelhandboka]
Silje Fjørtoft

Silje Fjørtoft (født 23. juni 1987) er en norsk friidrettsutøver fra Ørsta. Hun løper 3000 meter hinder og representerer SK Vidar. Hun vant øvelsen i NM i friidrett 2008. I 2007 var hun med i VM i friidrett 2007  i Osaka uten å kvalifisere seg, men i U23-VM samme år ble hun nr. 6. 
I 2009 har hun også kvalifisert seg til Senior-VM i Berlin, det gjorde hun da hun stilte opp i Bislett Games 2009. Hun trenes av Magne Wullum, som også trente Jim Svenøy.
Silje Fjørtoft studerte fysioterapi og sport ved Southern Methodist University i Dallas, Texas. 


== Medaljer i norske mesterskap ==


== Referanser ==


== Kilder ==
Mette Bugge: Her er den norske Amerikadrømmen Artikkel i Aftenposten 15. juli 2009 side 27.


== Eksterne lenker ==
(en) Silje Fjørtoft – World Athletics 
(en) Silje Fjørtoft – Diamond League
Randy Jackson (1961)

Steven Randall «Randy» Jackson (født 29. oktober 1961) er en amerikansk sanger og musiker, tidligere medlem av The Jackson 5.
Han er den yngste broren til Michael Jackson, og nest minst av søskenflokken, etter Janet Jackson. Han var kun fem år gammel da The Jackson Five ble opprettet, og er derfor ikke et originalt medlem. Han begynte uoffisielt å opptre sammen med søsknene i 1972, og spilte congatromme. Han ble offisielt medlem av gruppen i 1975, etter at Jermaine reiste, og gruppen gikk over til CBS. Gruppen endret da navn til The Jacksons, grunnet stridigheter med Motown.
Han giftet seg med Eliza Shaffe i 1989. 17. juni 1990 fikk de sitt første barn, Steveanna. De ble skilt i 1991, og Randy ble dømt for å ha mishandlet henne. Han satt en måned i fengsel, og en måned på psykiatrisk klinikk. Mens han var gift hadde han en affære med Alejandra Genevieve Oaziaza, og de fikk sammen datteren Genevieve. Hun forsatte å treffe henne etter skilsmissen, og de fikk så tvillingene Randy Jr. og Donte i 1992. De skilte lag i 1994, og Oaziaza giftet seg med Randys bror Jermaine Jackson, og fikk to barn, noe som lagde mye styr i familien.


== Referanser ==


== Eksterne lenker ==
Offisielt nettsted 
(en) Randy Jackson (musician born 1961) – kategori av bilder, video eller lyd på Commons 
(en) Randy Jackson på Internet Movie Database 
(en) Randy Jackson hos The Movie Database 
(en) Randy Jackson på Discogs 
(en) Randy Jackson på MusicBrainz 
(en) Randy Jackson på AllMusic 
Randy Jackson på Twitter
Murer (yrkestittel)

Se også Murer (andre betydninger)
Murer er en yrkesgruppe som både arbeider med reisning av nytt murverk og med rehabilitering og restaurering av gammelt. Muring med tegl er hovedområdet innenfor murerfaget.
Arbeidsoppgaver innenfor murerfage:

Teglsteinsmuring og blokkmuring
Flislegging, våtromsarbeider, smøremembraner
Skifer- og natursteinmuring
Puss og overflatebehandling
Muring og montering av peis og andre ildsteder
Muring og montering av piper og pipeelementer
Legging gangveier, kantstein og fortauer med stein


== Eksterne lenker ==
(en) Masons – kategori av bilder, video eller lyd på Commons 
(no) Utdanning.no sin yrkesbeskrivelse av murer
519 f.Kr.


== Begivenheter ==
Terracina kom inn under romersk herredømme.


== Fødsler ==


== Dødsfall ==